**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΓΕΝΙΚΗΣ ΠΑΙΔΕΙΑΣ)**

**1ο ΘΕΜΑ**

**1.α.**

**(Ι)** Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «Σωστό» ή «Λάθος» δίπλα στο γράμμα που αντιστοιχεί στην κάθε πρόταση:

1. Ο Γεώργιος Α΄ των Γλυξβούργων της Δανίας διαδέχτηκε τον Όθωνα στη θέση του ηγεμόνα της Ελλάδας.

2. Ο Κωνσταντίνος Παπαρρηγόπουλος υπήρξε ο ιστοριογράφος που θεμελίωσε την αδιάλειπτη συνέχεια της ελληνικής γλώσσας και του πολιτισμού.

3. Με την Συνθήκη Ειρήνης της Ανδριανούπολης (1829) η Οθωμανική Αυτοκρατορία αναγνώρισε την αυτονομία της Ρουμανίας.

4. Οι επαναστατικές αλλαγές στην τεχνολογία και στην οργάνωση της βιομηχανικής παραγωγής συνέβησαν πρώτα στη Γαλλία.

5. Στις 3 Σεπτεμβρίου 1843 ο Όθων συγκάλεσε εθνοσυνέλευση και παραχώρησε για πρώτη φορά Σύνταγμα στο νεοσύστατο ελληνικό κράτος.

(μονάδες 5)

**(ΙΙ)** Να τοποθετήσετε τα ακόλουθα γεγονότα στη σωστή χρονολογικά σειρά, αρχίζοντας από το αρχαιότερο.

α. Συνέδριο του Βερολίνου

β. Ίδρυση της ΕΣΣΔ

γ. Είσοδος της Ελλάδας στον Α΄ Παγκόσμιο Πόλεμο

δ. Ανάληψη της ηγεσίας της Φιλικής Εταιρίας από τον Αλέξανδρο Υψηλάντη

ε. Κίνημα στο Γουδή

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *Ανατολικό Ζήτημα,* «*Νοεμβριανά».*

**Μονάδες 8+7 = 15**